Nafarroako Parlamentuko Mahaiak, 2019ko irailaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkezturiko galdera, Nafarroako Gobernuko departamentuen hizkuntza planei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 30ean

Lehendakaria: Unai Hualde Iglesias

GALDERAREN TESTUA

EH Bildu-Nafarroa talde parlamentarioari atxikitako foru parlamentari Bakartxo Ruiz Jaso andreak, Legebiltzarreko Erregelamenduko 186. artikuluan eta hurrengoetan xedatutakoaren babesean, eskatzen du Nafarroako Gobernuak honako galdera honi idatziz erantzun diezaion:

2017ko azaroan onartu zen 103/2017 Foru Dekretua, herritarrek Administrazioaren aurrean euskaraz aritzeko onartuta duten eskubideari erantzuteko, Euskarari buruzko Foru Legean onartzen den moduan.

Ondoren, Foru Dekretua aplikatzearen ondorioz, Nafarroako Gobernuko departamentuek 2019-2021 aldirako Hizkuntza Planak onartu zituzten 2019ko otsaila eta uztaila bitartean.

– Zein da, departamentu bakoitzean, hizkuntza plan hauen ezarpen maila eta jarraipenaren egoera? Zeinetan egin da, dagoeneko, plantilla organikoan beharko liratekeen hizkuntza perfilen zehaztapena? Halakoetan, horren inguruko dokumentazioa helaraztea eskatuko genuke.

– Gobernuaren eta Departamentuen egitura aldatzeak nolako eragina izanen du? Plan berriak egin beharko dira? Hala bada, zein epetan aurreikusten da?

– Dekretuaren aurka aurkeztutako hiru helegiteen inguruan epaitegiek esango dutenak nolako ondorioak izan ditzake hizkuntza planen garapenean?

lruñean, 2019ko irailaren 25ean

Foru parlamentaria: Bakartxo Ruiz Jaso